
”Finnes det noe på vår jord som vi kan kalle erindringer om fremtiden. Det vil si erindringer om tider som vil vende tilbake?

Finnes det i naturen et evig kretsløp, en evig tilbakestrømming av tider?

Det finnes erindringer om fremtiden. Alt det vi i dag ennå ikke vet, holder seg skjult i Universet. Kanskje vil noen av disse hemmeligheter få sin forklaring – i dag i morgen eller senere.

Universet kjenner ingen tid og intet tidsbegrep.”

Erinnerungen an die zukunft” 1968. Erich von Daniken



Den Karmiske lov sier at du høster det du sår …
Det du gjør mot dine medmennesker, av ondt eller godt, får du alltid tilbake.

Den karmiske boomerangen du kaster ut,
kommer tilbake til deg, og treffer der den har størst effekt, enten i dette liv eller i et fremtidig liv...alt lagres i sjelens hukommelse.

Man unngår aldri sin egen karma…slik er det.





”How is prophecy possible”... hvordan er det mulig å forutsi fremtiden?

”Destiny... sa den berømte profeten Edgar Cayse... is created in Time and Space

...altså skjebnen er skapt / kreert i Tid og Rom.



”Hva er tid og hva er fremtid… for selvfølgelig er fremtiden en del av tiden. Fremtiden er synlig, og fordi den kan sees, kan den forandres.

Hvis den ikke eksisterer, kan den ikke sees; hvis den er fast bestemt, kan den ikke forandres.

Men hva slags fremtid er det som er tilstrekkelig etablert som kan observeres og kanskje erfares, og som allikevel kan tillate seg å bli endret / forandret?”

...fra boken Edgar Cayse, Modern Prophet...


”Noe trykker på Universet slik at himmel-legemene fosvinner vekk fra oss i økende hastighet...men vet ikke hva det er”...sier fysiker på TV 04.10.11

...kan det være ”Foton-beltet”??


Innledning

Den 29. desember 2010 gikk jeg inn gjennom den store, tunge inngangsdøren til ”La Maison de Nostradamus”, i Salon de Provence i Frankrike. Min datter bor i denne pittoreske lille byen, hvor den berømte spåmann en gang hadde levd sitt liv.

Har vært her et par ganger før, men av en eller annen grunn følte jeg at jeg bare måtte dit en gang til.

I tidligere år var det bare interessant å se den berømte profetens hjem, men nå var jeg på en måte styrt dit. Måtte liksom inn og opp gjennom trappene, til øverste etasje i dette smale huset, hvor hver etasje bare utgjør et middels stort rom, med forskjellige tablåer.

Det første tablå, i den andre etasje, forestiller Michel de Nostredame som barn, hvor han andektig sitter og lytter til sin bestefar, doktoren Jean de Saint-Remy, som overleverer sine kunnskaper om naturens sykluser, om stjernenes gang på himmelhvelvet, om religiøse kriger og konflikter, samt den endeløse vandringen rundt jorden av deres folk, jødene, og han avslører Kabbalahs mysterier, som han selv hadde fått videreført av sine forfedre.

Han som for oss er kjent som profeten Nostradamus ble født i Saint Remy de Provence den 14. desember i 1503, flyttet som voksen mann inn i dette huset i Salon de Provence i 1547, hvor han levde med kone og barn til han døde i 1566, 63 år gammel.

Det var i dette huset han skrev sin berømte bok ”Centuries”, og det var her han mottok dronning Catherine de Medici.

Da jeg 444 år etter hans død åpnet døren til hans hjem, visste jeg at jeg fulgte hans ”innvielses vei”, som i 1547, transformerte ham om fra Michel de Nostredame til Nostradamus, magikeren fra Salon.

Denne gangen gikk jeg hurtig opp til øverste etasje, til astrologirommet, hvor jeg ville meditere, stoppet bare litt i 4. etasje for å studere hans håndtegnede bilde av det Kabbalistiske Livets Tre, som det selvsagt fremdeles ikke fantes noen salgskopi av i utstillingsrommet i butikken i første etasje.

Jeg satte meg ned i stolen med Soltegnet, kanskje fordi jeg er født i Løvens stjernetegn, og føler dette er mitt tegn. Jeg ble sittende en god stund, men greide ikke med det samme å bevege meg inn i meditasjon.

Det var nok mer tankene som førte meg litt rundt omkring på Jorda; til Jerusalem, til opprettelsen av staten Israel i 1947, men kanskje mest tilbake i den gamle tiden, hvor jeg med ett så for meg at jeg satt inne i en hule og skrev på et stort ark.

I et ”flash”, så jeg at jeg tegnet Livets Tre, at det var flere mennesker rundt meg som også satt og tegnet eller skrev. Det luktet litt underlig der inne, en blanding av støv og blekk eller noe slikt. Nostradamus var ikke der…nei dette var et annet sted mye lengre tilbake i tid.

Vi var inne i en stor hule, hvor det var høyt under taket. Veggene var av en gulaktig steinsort, her var både stoler og bord, eller pulter kanskje. Menneskene som satt der andektige og skrev, var kledd i hvite kjortler med brune nedoverstriper. Både kvinner og menn satt ved pultene. Noen var barbeint, andre hadde utgåtte sandaler på beina. Kanskje var jeg hos esserne, tenkte jeg...og ”fløy” videre.

...bakover i tid...tror jeg… og mediterte meg inn i et sterkt blikk… som begynte å ”legge ned” informasjon om tiden på Jorden…tiden og tallene som stoppet ved 2012… Javel tenkte jeg i et klart øyeblikk…Mayaens dommedagskalender… ”ei er det! ”…sa tanken...Den tid er tidenes begynnelse… det nye omløp… det som går en annen vei…mot renhet og åndens verden i mennesket…

...men mange tror dette er verdens ende, mente jeg… den er feil ende …dens verden begynner i den ende….

Jeg ble i samme øyeblikk forstyrret av to kvinner som pratet høyt med hverandre, på en blanding av engelsk og fransk, og kom meg derfor hurtig tilbake til jordens tid og rom, men husket i siste øyeblikk å ”be” Nostradamus om en ”beskjed, om et ord for fremtiden”… Jeg fikk et ord, som øyeblikkelig falt ned min tankeverden: ”Organisation”, ble det ”sagt” på fransk, og jeg ”så” en boomerang komme flygende imot meg. Et austeralsk jaktvåpen fra gammel tid?? Hva kunne nå det bety...her i dette rom, så langt fra Australia som det går an, og man kan da vel ikke organisere en boomerang ?? Jeg var både skuffet og forundret, hadde tenkt meg noe litt mer litt dramatisk.

En boomerang kommer alltid tilbake til den som har kastet den ut. Det var kanskje noe å tenke på. Man skal organisere det man kaster ut…vite hva man gjør... man høster jo det man sår. I det samme tanken var tenkt var jeg med ett både utenfor og innenfor mitt eget Solar Plexus. Fra utsiden kunne jeg se en mengde kniver som var stukket inn i dette mitt chakras høyre side… bare de svarte skaftene var synlige.

Fra innsiden, inne i Solar Plexus, så jeg to virvler som roterte utover og innover...den ene ut gjennom navlen...den andre gjennom et punkt på ryggen...uten å berøre knivenes skarpe blader.

Nei tenkte jeg, dette stemmer ikke. For mitt indre øye hadde jeg alltid sett den ene virvel stige / rotere opp fra mitt kronechakra...den andre virvle seg nedover fra mitt rotchakra, med resten av meg som et skags midtpunkt. Dette ble i brøkdelen av et sekund (tror jeg) vanskelig å forholde seg til. Virvlene roterte ut fra Solar Plexus... merkelig.

Da jeg åpnet øynene kom jeg til å tenke på at i Kabbalah står det at det som er høyest oppe i den guddommelige/gudinnelige verden, er lavest nede i mennesket.

Jo, men da tenker man vel først og fremst på Hara-chakra, skapelsechakra, og ikke på det aggressive Solar Plexus, som ligger som en verkebyll i magen hos veldig mange av oss, og skaper frykt og bitterhet.

Men samtidig er jo også Solar Plexus Jordens hjerte, stedet, energien hvor kampen mellom ”Himmel og Helvete”, det gode og det onde finner sted. Jeg tenker meg samtidig ca 20 år bakover i tid til ”Lyskroppkurset” jeg den gang deltok i, hvor jeg fikk ”beskjed fra oven” om å videreutvikle Solar Plexus, og husker at jeg ble veldig fornærmet... ”så langt nede, tenkte jeg, som den gang trodde jeg minst var kommet dit hen i min åndelige utvikling, at Krone-chakra var mitt utgangspunkt eller inngangsportal til den guddommelige verden...

Hjemkomsten fra Provence den 03.01.2011, begynte med forsvunnet bagasje. Da den endelig kom var låsen brutt opp, men det er bagateller. Taxi hjem og rett i seng.

Tristere var det å våkne opp til noe som skulle være en lys og klar morgen, som jeg nå var blitt vant til fra ukene i Provence, mens i Oslo var det på en måte mørkere, gråere enn vanlig, selv om snøen gjorde sitt beste for å lyse opp. Merkelig syntes jeg.

Svaret kom da jeg skrudde på PC. Skjermen, som viste Måne/Solformørkelse, hvor Månen dekket 78% av Solen. Så da var det vel ikke så merkelig at det var mørkere, tyngre liksom. Mitt PC-astronomiprogram viste at formørkelsen foregikk i stjernebildet Skytten, hvor planetene Mars, Solen/Månen, Merkur og Venus lå på en rett oppadstigende linje mot høyre.

Jeg er som kjent ingen astrolog, så tyde dette kan jeg ikke. Jeg kan bare påpeke hva planetene står for; Mars=krigeren, Solen/Månen= maskulin og feminin energi, Merkur= den hurtige pådriveren, Venus= kjærligheten... så får man tolke det selv.

Mens jeg sov den natten var meteorsvermen Kvadrantidene på himmelferd over våre hoder, med et maksimum på ca. 100 stjerneskudd i timen. Restene av dette skulle fortsatt være synlig på morgenhimmelen...og det var Nordlys helt sør til Oslo. Jeg fikk ikke sett noe av dette, både fordi det var overskyet, og fordi jeg intet på forhånd visste om alt dette spennende som skjedde i Universet.

Samme dag regnet det døde fugler fra himmelen i massevis. I Arkansas USA falt flere hundre ned, samtidig masse i Gøtaland i Sverige, og minst 500 døde fugler ble funnet langs veien i Luisiana USA. En underlig hjemkomst...spør du meg.

